Diari Oficial de la Generalitat Valenciana


Sumari del DOGV 7471, del 23-02-2015 (2015/1456)

RESOLUCIÓ de 11 de febrer de 2015, del conseller d'Economia, Indústria, Turisme i Ocupació, per la qual es fixen els preus màxims per a l'any 2015, dels servicis de la residència de temps lliure de la Generalitat, es determinen les dates de les temporades especials i es fixen els torns de la temporada alta d'estiu.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7471

Data del DOGV
:   23-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1456


Data del document
:   11-02-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * llista de preus
    * legislació
    * vacances
    * preu autoritzat
    * infraestructura turística

RESOLUCIÓ de 11 de febrer de 2015, del conseller d'Economia, Indústria, Turisme i Ocupació, per la qual es fixen els preus màxims per a l'any 2015, dels servicis de la residència de temps lliure de la Generalitat, es determinen les dates de les temporades especials i es fixen els torns de la temporada alta d'estiu. [2015/1456]  
L'Orde de 8 d'abril de 1998, de la Conselleria d'Ocupació, Indústria i Comerç (DOGV 3223, 16.04.1998), per la qual s'establix el règim de funcionament i les estades de les residències de temps lliure de la Generalitat, establix en l'article 3.1 que els preus màxims dels servicis prestats per estes seran autoritzats amb caràcter anual per mitjà de la corresponent resolució.   
D'altra banda, l'article 12, relatiu al període de funcionament, fixa com a temporada especial la setmana de festes de Sant Josep en la residència del Puig de Santa Maria, i hi afegix que per resolució del conseller competent podrà estendre's este caràcter a altres dates. Així mateix, disposa que les dates que comprén la temporada alta i els torns en què es dividisca podran ser modificades per resolució d'este.  
La present resolució determina els preus màxims corresponents a la prestació de servicis, establix les dates de les temporades especials i es fixen els torns de la temporada alta d'estiu de la residència del Puig de Santa Maria.  
Per tot el que s'ha exposat, resolc:  
  
Primer  
S'autoritza el concessionari de la residència de temps lliure de la Generalitat del Puig de Santa Maria a percebre, pels servicis que preste a l'usuari durant l'any 2015, els preus màxims que es determinen en l'annex a la present resolució.  
  
Segon  
Les dates en què es regixen les temporades especials corresponents a les festes de Sant Josep i Setmana Santa són les següents:  
Setmana de Falles: del 15 al 19 març.   
Setmana Santa: de l'1 al 5 d'abril.   
  
Tercer  
La temporada alta d'estiu s'establix per al període comprés entre el dia 1 de juny i el 30 de setembre.  
Les estades durant esta temporada es distribuïxen de dos formes, segons l'estada, amb duració dels torns:  
Per als períodes compresos entre l'1 al 30 de juny, i l'11 al 30 de setembre, s'establix una duració mínima de 3 dies i màxima de 15.  
  
Per al període comprés entre l'1 de juliol i l'11 de setembre, es distribuïx en torns de 10 dies, segons la taula següent:   
  
1r torn de l'1 de juliol a l'11 de juliol.  
2n torn de l'11 de juliol al 21 de juliol.  
3r torn del 21 de juliol al 31 de juliol.  
4t torn de l'1 d'agost a l'11 d'agost.  
5é torn de l'11 d'agost al 21 d'agost.  
6é torn del 21 d'agost al 31 d'agost.  
7é torn de l'1 de setembre a l'11 de setembre.  
  
  
Quart  
La present resolució es publicarà en el Diari Oficial de la Comunitat Valenciana.  
  
València, 11 de febrer de 2015.- El conseller d'Economia, Indústria, Turisme i Ocupació: Máximo Buch Torralva.  
  
ANNEX  
  
Preus màxims autoritzats que podrà percebre el concessionari de la residència de temps lliure del Puig de Santa Maria, l'any 2015.   
  
Preus per servicis d'estades en règim de pensió completa:  
1) Preus que regiran en la temporada mitjana/baixa:  
34,26 euros per persona i dia en habitació de dos o més places ocupades.  
47,82 euros per persona i dia en habitació que s'ocupe individualment.  
  
2) Preus que regiran en les temporades altes i especials establides:  
  
44,39 euros per persona i dia en habitació de dos o més places ocupades.  
60,37 euros per persona i dia en habitació que s'ocupe individualment.  
  
3) Preus pels altres servicis:  
Servicis de restauració a no residents.  
Abonament setmanal: 141,93 euros.  
Abonament diari: 22,13 euros.  
Desdejuni: 2,33 euros.  
Menjar: 11,73 euros.  
Sopar: 10,30 euros.  
  
Servici de bugaderia: 6,36 euros.  
Garatge: 4,74 euros.  
  
Els preus fixats segons la relació anterior, no inclouen les consumicions de cafeteria, servicis discrecionals d'animació ni altres activitats d'oci en què participen voluntàriament els residents, organitzades o concertades per estos amb el concessionari de la residència o amb empreses turístiques.  
A tots els preus se'ls aplicarà l'IVA vigent en el moment de la seua meritació.  
  
Descomptes a aplicar als preus anteriors:  
En totes les temporades:  
Xiquets menors de 2 anys complits, en habitació amb els seus responsables: exempts.  
Xiquets de 2 fins a 12 anys, en habitació amb els seus responsables: 50 per cent.  
  
En temporada mitjana/baixa:  
Grups de 25 o més persones, adultes o majors de 12 anys: 10 per cent.  
Persones majors de 60 anys o disminuïts físics i psíquics: 15 per cent.  
  
Recàrrecs:  
Servicis de restauració a no residents en diumenges i festius: 10 per cent.  
Estades de duració inferior a tres dies: 20 per cent.